CELEX: 62008CO0119
Language: mt
Date: 2009-02-05 00:00:00
Title: Digriet tal-Qorti tal-Ġustizzja (it-Tielet Awla) tal-5 ta' Frar 2009. # Mechel Nemunas UAB vs Valstybinė mokesčių inspekcija prie Lietuvos respublikos finansų ministerijos. # Talba għal deċiżjoni preliminari: Lietuvos vyriausiasis administracinis teismas - il-Litwanja. # L-ewwel subparagrafu tal-Artikolu 104(3) tar-Regoli tal-Proċedura - L-Ewwel Direttiva tal-VAT - Sitt Direttiva tal-VAT - Artikolu 33(1) - Kunċett ta’ ‘taxxi fuq id-dħul mill-bejgħ’ - Taxxa kkalkolata abbażi tad-dħul mill-bejgħ tal-impriżi intiża li tiffinanzja programm ta’ manutenzjoni u ta’ żvilupp tat-toroq nazzjonali. # Kawża C-119/08.

Digriet tal-Qorti tal-Ġustizzja (It-Tielet Awla) tal-5 ta’ Frar 2009 – Mechel Nemunas vs Valstybinė mokesčių inspekcija prie
            Lietuvos Respublikos finansų ministerijos
      (Kawża C‑119/08)
      “L-ewwel subparagrafu tal-Artikolu 104(3) tar-Regoli tal-Proċedura – L-Ewwel Direttiva tal-VAT – Sitt Direttiva tal-VAT – Artikolu 33(1) – Kunċett ta’ ‘taxxi fuq id-dħul mill-bejgħ’ – Taxxa kkalkolata abbażi tad-dħul mill-bejgħ tal-impriżi intiża li tiffinanzja programm ta’ manutenzjoni u ta’ żvilupp tat-toroq
         nazzjonali”
      
      Dispożizzjonijiet fiskali – Armonizzazzjoni tal-liġijiet – Taxxi fuq id-dħul mill-bejgħ – Sistema komuni ta’ taxxa fuq il-valur miżjud – Projbizzjoni ta’ ġbir ta’ taxxi nazzjonali oħra li jkollhom in-natura ta’ taxxi fuq id-dħul mill-bejgħ (Direttiva tal-Kunsill
         77/388, Artikolu 33(1)) (ara l-punti 34-38 u d-dispożittiv)
      
      Suġġett 
      
         
               Talba għal deċiżjoni preliminari – Lietuvos vyriausiasis administracinis teismas – Interpretazzjoni tal-Ewwel Direttiva tal-Kunsill
                  67/227/KEE, tal-11 ta’ April 1967 fuq l-armonizazzjoni tal-leġislazzjoni tal-Istati Membri dwar it-taxxi fuq il-bejgħ [dħul
                  mill-bejgħ] (ĠU Edizzjoni Speċjali bil-Malti, Kapitolu 9, Vol. 1, p. 3-4) u tal-Artikolu 33 tas-Sitt Direttiva tal-Kunsill
                  77/388/KEE, tas-17 ta’ Mejju 1977, fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ
                  - Sistema komuni ta’ taxxa fuq il-valur miżjud: bażi uniformi ta’ stima (ĠU ĠU Edizzjoni Speċjali bil-Malti, Kapitolu 9, Vol.
                  1, p. 33-62) – Taxxa Litwana tat-triq ikkalkolata abbażi tad-dħul mill-bejgħ ta’ impriża sabiex jiġi ffinanzjat il-programm
                  ta’ manutenzjoni u ta’ żvilupp tat-toroq nazzjonali.
               
            Dispożittiv 
      
         
                   
               
               
                  
               
               
                  	L-Artikolu 33 tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet ta’ l-Istati
                     Membri dwar taxxi fuq id-dħul mill-bejgħ - Sistema komuni ta’ taxxa fuq il-valur miżjud: bażi uniformi ta’ stima, kif emendata
                     bid-Direttiva tal-Kunsill 91/680/KEE, tas-16 ta’ Diċembru 1991, għandu jiġi interpretat fis-sens li huwa ma jipprekludix il-ġbir
                     ta’ taxxa bħat-taxxa fuq id-dħul prevista mil-Liġi Litwana fuq l-iffinanzjar tal-programm ta’ manutenzjoni u ta’ żvilupp tat-toroq
                     (Lietuvos Respublikos kelių priežiūros ir plėtros programos finansavimo įstatymas).